ՀԻՄՆԱՎՈՐՈՒՄ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ  ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Անհրաժեշտությունը
   ՀՀ կառավարության  «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում  վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու, ինչպես նաև ՀՀ տատածքային կառավարման և եբթակառուցվածքների նախարարությանը գումար հատկացնելու մասին» որոշման նախագծի ընդունումը պայմանավորված է ԱՃԹՆ ստանդարտի պահանջների կատարման, հերթական ազգային զեկույցի պատրաստման և հրապարակման համար անհրաժեշտ ֆինանսական միջոցների ապահովման անհրաժեշտությամբ, ինչը Հայաստանի Հանրապետության՝ որպես ԱՃԹՆ անդամ երկրի ստանձնած միջազգային պարտավորություններից է։ 
       Միաժամանակ, ՀՀ Ազգային ժողովի 2026 թվականի օգոստոսի 25-ի ԱԺՈ-3-Ն որոշմամբ հավանության արժանացած ՀՀ կառավարության ծրագրի «Տնտեսական վերափոխում» բաժնի «Մրցունակ տնտեսություն» գլխի 15-րդ նպատակով նախատեսվում է կատարելագործել ընդերքի օգտագործման և պահպանության ոլորտում թափանցիկության, հաշվետվողականության և պատասխանատու կառավարման մեխանիզմները՝ Արդյունահանող ճյուղերի թափանցիկության նախաձեռնության (ԱՃԹՆ/EITI) ստանդարտի պահանջներին համապատասխան, ինչպես նաև բնապահպանական, սոցիալական և կառավարչական (ESG) չափանիշների կիրառմամբ։ «ԱՃԹՆ/EITI-ի (Արդյունահանող ճյուղերի թափանցիկության նախաձեռնություն) շրջանակներում՝ հանքարդյունաբերության ոլորտում իրականացվող միջոցառումների վերաբերյալ տարեկան ազգային զեկույցի կազմում և հրապարակում (շարունակական)» միջոցառումը սահմանված է նաև ՀՀ կառավարության 2021 թվականի նոյեմբերի 18-ի թիվ 1902-Լ որոշման 1-ին հավելվածի «Տարածքային կառավարման և ենթակառուցվածքների նախարարություն» բաժնի 11.1-ին կետով։
 2․Ընթացիկ իրավիճակը 
Արդյունահանող ճյուղերի թափանցիկության նախաձեռնությունը (ԱՃԹՆ/ EITI) միջազգային ասոցիացիա է, որը սահմանում է բնական պաշարների բաց և հաշվետու կառավարումը խթանող համաշխարհային Ստանդարտ՝ իր պահանջներով: 2026թ. օգոստոսի դրությամբ ԱՃԹՆ-ին անդամակցում է 50-ից ավելի երկիր: 
Հայաստանը ԱՃԹՆ-ի անդամ է դարձել 2017 թվականին և ներկայումս հանդիսանում է նախաձեռնության բարձր վարկանիշ ունեցող երկրներից մեկը` երկիրը երկու վավերացումների արդյունքներով ստացել է բարձր գնահատական։
Որպես ԱՃԹՆ-ի անդամ երկիր՝ Հայաստանի Հանրապետությունը, ԱՃԹՆ ստանդարտի պահանջներին համապատասխան, պարտավոր է յուրաքանչյուր տարի հրապարակել ազգային զեկույց, որը պետք է պարունակի մետաղական հանքարդյունաբերության ոլորտի վերաբերյալ համապարփակ և հանրամատչելի տեղեկատվություն։
Մինչ օրս Հայաստանի Հանրապետությունը հրապարակել է վեց ազգային զեկույց, որոնցից 5-ի կազմումը ֆինանսավորվել է Համաշխարհային բանկի «ԱՃԹՆ աջակցության ծրագիր» (P168274) դրամաշնորհային ծրագրի շրջանակում։ Նախորդ տարիներին ազգային զեկույցների կազմման և հրապարակման համար նախատեսված ֆինանսական միջոցները կազմել են 50–80 հազար ԱՄՆ դոլարին համարժեք դրամ՝ կախված զեկույցում ընդգրկված հաշվետու ժամանակահատվածից՝ մեկ կամ երկու տարի։
Դրամաշնորհային ծրագրի ավարտից հետո՝ 2025 թվականին, պետական բյուջեի միջոցներով հրապարակվել է 2023–2024 թվականների հաշվետու ժամանակահատվածն ընդգրկող ազգային զեկույցը։ 2026 թվականին նախատեսվում է հրապարակել 2025 թվականի հաշվետու ժամանակահատվածն ընդգրկող հերթական ազգային զեկույցը, սակայն դրա պատրաստման համար անհրաժեշտ ֆինանսական միջոցները դեռևս ապահովված չեն։
Միաժամանակ, 2023 թվականի ԱՃԹՆ ստանդարտով ընդլայնվել և խստացվել են անդամ երկրների համար սահմանված բացահայտման ու հաշվետվողականության պահանջները։ Դրանք ներկայումս ներառում են նաև էներգետիկ անցման, կոռուպցիոն ռիսկերի, եկամուտների հավաքագրման, գենդերային, սոցիալական և բնապահպանական հարցերը։
 «Գնումների մասին» օրենքի 15-րդ հոդվածի 6-րդ մասի 2-րդ կետի համաձայն Նախարարության և «Գրանթ Թորնթոն» ՓԲԸ և «Գրանթ Թորնթոն Քնսալթինգ» ՓԲԸ-ների կոնսորցիումի միջև ս․թ․-ի օգոստոսի 20-ին կնքվել է «ՏԿԵՆ-ԳՀԾՁԲ-26/27» ծածկագրով Հայաստանի Հանրապետության 2025 թվականի ԱՃԹՆ/EITI-ի զեկույցի կազմման ծառայությունների ձեռբերման պետական գնման պայմանագիր։ Պայմանագրի ընդհանուր գումարը կազմում է 14 580,0 հազար ՀՀ դրամ։ 
Այսպիսով՝ նախագծով առաջարկվում է ՀՀ տարածքային կառավարման և ենթակառուցվածքների նախարարության 1179․ «Ավիացիայի բնագավառում վերահսկողության և կանոնակարգման ապահովում» ծրագրի 11009 «Քաղաքացիական ավիացիայի ուժեղացում և միջազգային ստանդարտներին համապատասխանեցում» միջոցառումից 14,580․0 հազար դրամ ազատ միջոցն ուղղել 1073․«Ընդերքի ուսումնասիրության, օգտագործման և պահպանման ծառայություններ» ծրագրի 11005 «Արդյունահանող ճյուղերի թափանցիկության նախաձեռնության զարգացման ծրագիր» միջոցառմանը։
Նվազեցման արդյունքում ՀՀ պետական բյուջեի հաշվին նշված գումարի չափով հիշյալ միջոցառման ֆինանսական միջոցների վերականգնման անհրաժեշտություն չի առաջանա։

3. Ակնկալվող արդյունքը.
Ապահովվել է ԱՃԹՆ ստանդարտի պահանջների լիարժեք կատարումը՝ հրապարակելով  Հայաստանի Հանրապետության հերթական (2025 թվականի հաշվետու ժամանակահատվածը ներառող) ազգային զեկույցը, որը տրամադրում է մետաղական հանքարդյունաբերության ոլորտի վերաբերյալ համապարփակ, համադրելի և հանրամատչելի տեղեկատվություն։ Զեկույցի հրապարակումը կնպաստի ոլորտի թափանցիկության բարձրացմանը, հանրային վերահսկողության մեխանիզմների ամրապնդմանը և Հայաստանի Հանրապետության՝ որպես ԱՃԹՆ անդամ երկրի ստանձնած միջազգային պարտավորությունների պատշաճ կատարմանը։
4․ Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները.
Հանրապետության կառավարության որոշման նախագծի ընդունմամբ ՀՀ պետական բյուջեի  եկամուտներում և ծախսերում փոփոխություններ չեն առաջանում:
5. Նախագծի մշակման գործընթացում ներգրաված ինստիտուտները և անձինք.
    Նախագիծը մշակել   է ՀՀ տարածքային կառավարման և ենթակառուցվածքների նախարարությունը:
6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
ՀՀ Ազգային ժողովի 2026 թվականի օգոստոսի 25-ի ԱԺՈ-3-Ն որոշմամբ հավանության արժանացած ՀՀ կառավարության ծրագրի «Տնտեսական վերափոխում» բաժնի «Մրցունակ տնտեսություն» գլխի 15-րդ նպատակից և ներդաշնակ է Հանքարդյունաբերության ոլորտի զարգացման ռազմավարությանը, որտեղ առանձնահատուկ կարևորություն է տրված թափանցիկության բարձրացմանը և միջազգային ստանդարտներին համապատասխան կառավարման ապահովմանը, ինչպես նաև համահունչ է «Հայաստանի վերափոխման ռազմավարություն 2050»-ի և ՀՀ կառավարության 2021-2026թթ. ծրագրի բնական պաշարների պատասխանատու և թափանցիկ կառավարման դրույթներին։ 

